《次伯量赠别诗韵》
宋代·裘万顷

我生既驽下，且复寡见闻。
时时警其愚，姻党赖有君。
自惭将且疲，不足张此军。
君乃不我弃，欢然与同群。
愿学如之何，此志亦已勤。
正坐未知方，所得不足云。
人生所好杂，其力用是分。
词章末技耳，安能媲皇坟。
而况字书学，兀兀纂说文。
曷若鞭吾心，或有汗马勋。
请益恨未能，别君大江濆。
长吟昌黎诗，安得身登云。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。